**Ministru kabineta noteikumu projekta**

**„****Grozījums Ministru kabineta 2013.gada 18.jūnija noteikumos Nr.322 „Dzīvnieku pārvadāšanas noteikumi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku aizsardzības likuma 10.panta 8. un 23.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013.gada 18.jūnija noteikumi Nr.322 „Dzīvnieku pārvadāšanas noteikumi” (turpmāk – noteikumi Nr.322). Noteikumu Nr.322 7.1.apakšpunkts nosaka, ka, pārvadājot sabiedriskajā transportlīdzeklī, sunim uzliek uzpurni, to tur pavadā vai ievieto piemērotā somā, konteinerā vai būrī.  Tā kā pašreizējā 7.1.apakšpunkta redakcija nav skaidri saprotama un ir saņemti jautājumi no sabiedrības puses par to, vai sunim, kas ir ievietots piemērotā somā, konteinerā vai būrī, ir jābūt ar uzpurni, nepieciešams precizēt noteikumus Nr.322, proti, ka sunim, kurš tiek pārvadāts sabiedriskajā transportlīdzeklī un ir ievietots somā, konteinerā vai būrī, uzpurnis nav jāuzliek.  Ministru kabineta noteikumu projekts „Grozījums Ministru kabineta 2013.gada 18.jūnija noteikumos Nr.322 „Dzīvnieku pārvadāšanas noteikumi”” ir sagatavots, lai precizētu prasības, kas jāievēro dzīvnieku īpašniekiem un dzīvnieku turētājiem, pārvadājot sabiedriskajā transportlīdzeklī suni. |
| 3. | Projekta izstrādē iesaistītās institūcijas | Pārtikas un veterinārais dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecināms uz dzīvnieku īpašniekiem un dzīvnieku turētājiem, kas mājas (istabas) dzīvniekus pārvadā, izmantojot sabiedriskā transporta pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Projekts ievietots Zemkopības ministrijas tīmekļa vietnē publiskai apspriešanai no 2014.gada 18.jūnija līdz 26.jūnijam. | |
| 2. | Sabiedrības līdzdalība projekta izstrādē | | 2014.gada 1.aprīlī noteikumu projekts elektroniski nosūtīts Latvijas Veterinārārstu biedrībai, Latvijas Lauksaimniecības universitātes Veterinārmedicīnas fakultātei, biedrībai „Zemnieku saeima”, biedrībai „Galvenās Lauksaimniecības Atbalsta Konsultācijas”, biedrībai „Lauksaimnieku organizāciju sadarbības padome”, Latvijas Šķirnes zirgu audzētāju asociācijai, Latvijas Cūku audzētāju asociācijai, Latvijas Zvērkopju asociācijai, SIA „Aivara Borovkova juridiskajam birojam „AB Grupa””, biedrībai „Dzīvnieku pansija Ulubele”, biedrībai „DzīvniekuSOS”, nodibinājumam „Dzīvnieku Drauga fonds, Latvijas gaļas liellopu audzētāju asociācijai, SIA „Latvijas Lauku konsultāciju un izglītības centrs”, Latvijas Aitu audzētāju asociācijai un SIA „EURASIA”. Iebildumi netika saņemti.  Pēc noteikumu projekta izsludināšanas ministrijas darba operatīvās plānošanas sanāksmē šā gada 19.jūnijā tika saņemts atzinums no Pārtikas un veterinārā dienesta ar ieteikumu svītrot noteikumu Nr.322 9.punktu.  Precizētais projekts 2014.gada 8.jūlijā elektroniski tika nosūtīts atzinumu sniegšanai Latvijas Veterinārārstu biedrībai, Latvijas Lauksaimniecības universitātes Veterinārmedicīnas fakultātei, biedrībai „Zemnieku saeima”, biedrībai „Galvenās Lauksaimniecības Atbalsta Konsultācijas”, biedrībai „Lauksaimnieku organizāciju sadarbības padome”, Latvijas Šķirnes zirgu audzētāju asociācijai, Latvijas Cūku audzētāju asociācijai un Latvijas Zvērkopju asociācijai.  No Latvijas Cūku audzētāju asociācijas un biedrībām „Lauksaimnieku organizāciju sadarbības padome” un „Lauksaimnieku apvienība” tika saņemti atzinumi ar iebildumu pret noteikumu Nr.322 9.punkta svītrošanu. Ievērojot saņemtos atzinumus, pieņemts lēmums noteikumu Nr.322 9.punktu negrozīt, jo, svītrojot šo punktu, tiks liegti atvieglojumi dzīvnieku pārvadājumiem uz kaimiņvalstīm, ja tie nav ilgāki par 12 stundām. Noteikumu projekts precizēts atbilstoši saņemtajiem atzinumiem. | |
| 3. | Sabiedrības līdzdalības rezultāti | | Noteikumu projekts saskaņots ar nevalstisko organizāciju pārstāvjiem. | |
| 4. | Cita informācija | | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Pārtikas un veterinārais dienests. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | | Cita informācija | | Nav |

# Zemkopības ministrs J.Dūklavs

2014.08.06. 16:48

573

A.Vahruševa

67027066, Alise.Vahruseva@zm.gov.lv